DA Den Europæiske Unions Tidende L 152/31

FORMULAR OM RETSHJÆLP

RETTEN

Enhver fysisk eller juridisk person, der ønsker at anmode om retshjælp med henblik på at anlægge et søgsmål ved Retten eller i forbindelse med en sag, som den pågældende er part i, opfordres til, uanset om vedkommende er repræsenteret ved en advokat, at gøre sig bekendt med de følgende oplysninger, inden de forskellige rubrikker i formularen udfyldes

1) De retlige rammer

Bestemmelserne om retshjælp findes i Rettens procesreglement (artikel 146-150) og i Praktiske gennemførelsesbestemmelser til Rettens procesreglement (punkt 16-18, 31, 48, 54, 133, 134 og 238-248).

Rettens procesreglement og Praktiske gennemførelsesbestemmelser til Rettens procesreglement findes på webstedet for Den Europæiske Unions Domstol (http://curia.europa.eu) under Retten, Sagsbehandlingen.

2) Regler for repræsentation ved Retten

Enhver fysisk eller juridisk person skal for at kunne anlægge et søgsmål ved Retten være repræsenteret ved en advokat, der har ret til at give møde for en domstol i en medlemsstat eller i en anden stat, som er part i aftalen om Det Europæiske Økonomiske Samarbejdsområde (procesreglementets artikel 51). Denne regel fastslår princippet om, at sagsøgeren har pligt til at lade sig repræsentere ved en advokat.

Såfremt sagsøgeren på grund af sin økonomiske situation helt eller delvis er ude af stand til at betale de omkostninger, der er forbundet med sagen, fastsætter procesreglementet, at den pågældende er berettiget til retshjælp (procesreglementets artikel 146, stk. 1). I modsætning til et søgsmål, der skal anlægges af en advokat, som repræsenterer sagsøgeren, kan ansøgningen om retshjælp indgives med eller uden bistand fra en advokat.

3) Rettens kompetence og betingelser for antagelse til realitetsbehandling

Retten kan ikke bevilge retshjælp, såfremt det er åbenbart, at Retten ikke har kompetence til at behandle den sag, hvortil der er søgt om retshjælp (procesreglementets artikel 146, stk. 2).

I medfør af traktaterne og protokollen vedrørende statutten for Den Europæiske Unions Domstol har Retten kompetence til at træffe afgørelse vedrørende:

— direkte søgsmål anlagt af privatpersoner og medlemsstater (1) med påstand om annullation af retsakter vedtaget af EU-institutioner, -organer, -kontorer og -agenturer, med påstand om, at det fastslås, at de sidstnævnte på ulovlig vis har undladt at handle, eller med påstand om erstatning for et lidt tab og søgsmål anlagt på grundlag af en voldgiftsklausul

— sager med påstand om annullation af afgørelser, der er truffet af appelkamrene under Kontoret for Harmonisering i det Indre Marked (Varemærker og Design) (KHIM) eller under EF-Sortsmyndigheden (CPVO)

— appeller, som er iværksat til prøvelse af Retten for EU-Personalesagers afgørelser.

Det følger heraf, at der vil blive givet afslag på en ansøgning om retshjælp på grund af Rettens manglende kompetence til at træffe afgørelse i sagen, såfremt ansøgningen indgives med henblik på at:

— anfægte lovligheden af en retsakt vedtaget af de nationale myndigheder (uanset om der er tale om forvaltningsmyndigheder eller retslige myndigheder)

— anfægte en afgørelse truffet af en international instans, som ikke henhører under EU's institutionelle system (f.eks. Den Europæiske Menneskerettighedsdomstol).

Der kan heller ikke bevilges retshjælp, såfremt det synes åbenbart, at den sag, hvortil der er søgt om retshjælp, ikke kan antages til realitetsbehandling eller er ugrundet (procesreglementets artikel 146, stk. 2).

Det følger bl.a. heraf, at der vil blive givet afslag på en ansøgning indgivet inden anlæggelsen af det søgsmål, som den vedrører, men efter udløbet af fristen for det pågældende søgsmål, for så vidt som søgsmålet vil blive afvist som for sent anlagt.

4) Obligatorisk formular om retshjælp

Formularen om retshjælp, der offentliggøres i Den Europæiske Unions Tidende, findes på webstedet for Den Europæiske Unions Domstol, under Retten, Sagsbehandlingen.

Det er såvel forud for anlæggelsen af et søgsmål som under en verserende sag obligatorisk at anvende denne formular, når der ansøges om retshjælp. De ansøgninger om retshjælp, som er indgivet uden formularen, behandles ikke (procesreglementets artikel 147 og punkt 238 i Praktiske gennemførelsesbestemmelser til Rettens procesreglement).

De ansøgninger om retshjælp, der indgives, efter at Retten har truffet afgørelse i den sag, som ansøgningen vedrører, behandles ikke.

5) Indholdet af ansøgningen om retshjælp og bilag

Formularen om retshjælp har til formål at gøre det muligt for Retten i overensstemmelse med procesreglementets artikel 147, stk. 3 og 4, at råde over oplysninger, der er nødvendige for at træffe en hensigtsmæssig afgørelse om ansøgningen om retshjælp. Der er tale om:

— oplysninger om ansøgerens økonomiske situation og

— i tilfælde af, at søgsmålet endnu ikke er anlagt, oplysninger om søgsmålets genstand, om de faktiske omstændigheder og argumentationen vedrørende søgsmålet (punkt 241 i Praktiske gennemførelsesbestemmelser til Rettens procesreglement).

a) Ansøgerens økonomiske situation

Med ansøgningen om retshjælp skal følge alle de oplysninger og bilag, der er nødvendige for at kunne vurdere ansøgerens økonomiske situation, såsom en attest udstedt af en kompetent national myndighed som dokumentation for den pågældendes økonomiske situation (procesreglementets artikel 147, stk. 3).

Ansøgerens finansielle kapacitet vurderes på grundlag af forhold, der godtgør ansøgerens trangssituation:

— En fysisk person kan derfor ikke nøjes med at fremsende oplysninger om sine indtægter til Retten, men skal ligeledes fremlægge f.eks. selvangivelser, dokumentation for lønindkomst, attester fra socialkontoret eller arbejdsløshedskassen, bankerklæringer eller kontoudtog samt oplysninger, der gør det muligt at vurdere den pågældendes formue (værdien af formuegenstande eller fast ejendom).

— En juridisk person kan ikke nøjes med at påberåbe sig sin manglende betalingsevne, men skal indgive oplysninger om selskabsformen, om, hvorvidt personen er profitsøgende eller non-profit, og om sin(e) partners/partneres eller aktionærers finansielle kapacitet, og skal f.eks. fremlægge regnskabsrapporter eller ethvert andet dokument, som godtgør den juridiske persons finansielle situation, samt ethvert bevis til støtte for en påstand om, at personen befinder sig i en situation af konkurs, insolvensbehandling, betalingsstandsning eller likvidation.

Højtidelige erklæringer udfyldt og underskrevet af ansøgeren selv udgør ikke et tilstrækkeligt bevis for trangssituationen.

De oplysninger, der angives i formularen vedrørende ansøgerens økonomiske situation, og de bilag, der indgives til støtte for disse oplysninger, tjener til at give et fuldt billede af ansøgerens økonomiske situation.

Der vil blive givet afslag på en ansøgning, som ikke i tilstrækkelig grad dokumenterer, at ansøgeren ikke er i stand til at betale omkostningerne forbundet med retssagen.

b) Det påtænkte søgsmåls genstand

Hvis ansøgningen om retshjælp indgives inden anlæggelsen af det søgsmål, som ansøgningen vedrører, skal ansøgeren give en kortfattet fremstilling af søgsmålets genstand, de faktiske omstændigheder og den argumentation, der vil blive anført til støtte for søgsmålet. Formularen om retshjælp indeholder en rubrik til dette formål.

Der skal vedlægges en genpart af alle bilag, som er nødvendige for at kunne vurdere, om det fremtidige søgsmål kan antages til realitetsbehandling eller er ugrundet. Det kan eksempelvis dreje sig om korrespondancen med den person, som ansøgeren planlægger at sagsøge, eller, i tilfælde af et annullationssøgsmål, den afgørelse, hvis lovlighed anfægtes.

Den behørigt udfyldte formular om retshjælp og bilagene skal være umiddelbart forståelige i sig selv.

c) Suppleringer

Anmodningen om retshjælp kan ikke suppleres ved indgivelse af senere tilføjelser. Sådanne tilføjelser vil, hvis de indgives, uden at Retten har anmodet om dem, blive afvist. Det er derfor vigtigt at samle alle de nødvendige oplysninger i formularen og at vedlægge en genpart af alle dokumenter, som er egnede til at godtgøre disse oplysninger.

I særlige tilfælde kan dokumentation for, at ansøgeren er ubemidlet, imidlertid accepteres efterfølgende, forudsat at der fremlægges en passende forklaring for den sene fremlæggelse heraf (punkt 246 i Praktiske gennemførelsesbestemmelser til Rettens procesreglement).

6) Indgivelse af ansøgningen

a) Ved sagsøgeren selv

Den, der ansøger om retshjælp uden at være repræsenteret ved en advokat, skal fremsende eller indlevere den behørigt udfyldte og underskrevne formular i papirform samt de heri angivne bilag til Rettens Justitskontor, som har følgende adresse:

Greffe du Tribunal de l'Union européenne Rue du Fort Niedergrünewald L-2925 Luxembourg

Forud for fremsendelsen eller indleveringen på stedet af den behørigt udfyldte og underskrevne formular i papirform kan formularen fremsendes pr. telefax på følgende nummer: (+ 352) 43 03 21 00.

Når den behørigt udfyldte og underskrevne formular fremsendes pr. telefax, gælder følgende:

— Formularen bliver først behandlet i det øjeblik, Justitskontoret har modtaget originaleksemplaret.

— Datoen for indgivelse pr. telefax anses for datoen for indlevering af formularen, forudsat at Justitskontoret modtager originaleksemplaret, der er forsynet med den håndskrevne underskrift, og som har været genstand for fremsendelsen pr. telefax, senest ti dage efter denne fremsendelse; såfremt dette originaleksemplar ikke er indgivet inden for denne frist på ti dage, er datoen for indgivelse den dato, hvor Justitskontoret faktisk har modtaget det.

— Formularen skal fremsendes uden ophold straks efter fremsendelsen heraf pr. telefax, uden at der er tilført det rettelser eller ændringer, heller ikke selv om disse kun er af mindre betydning.

— I tilfælde af, at originaleksemplaret forsynet med den håndskrevne underskrift afviger fra den genpart, der tidligere er nået frem til Justitskontoret pr. telefax, er datoen for indgivelse den dato, hvor det underskrevne originaleksemplar blev indleveret.

b) Ved ansøgerens advokat

Såfremt den, der ansøger om retshjælp, er repræsenteret ved en advokat, når formularen om retshjælp indgives, kan sidstnævnte indgive formularen til Rettens Justitskontor enten i papirform, i givet fald efter fremsendelsen af denne formular pr. telefax, eller via applikationen e-Curia under iagttagelse af de krav, som er fastsat i »Betingelser for anvendelse af applikationen e-Curia« (punkt 240 i Praktiske gennemførelsesbestemmelser til Rettens procesreglement).

Såfremt den behørigt udfyldte og underskrevne formular fremsendes pr. telefax, finder de i litra a) ovenfor indeholdte oplysninger anvendelse.

c) Underskrivelse af formularen

Med forbehold af en advokats indgivelse af formularen via applikationen e-Curia skal formularen være underskrevet i hånden af ansøgeren, når den indgives af ansøgeren selv, eller, når ansøgeren er repræsenteret, af dennes advokat. Hvis formularen ikke er forsynet med en håndskreven underskrift, bliver den ikke behandlet.

7) Udsættelse og genoptagelse af søgsmålsfristen

Ved indgivelsen af en ansøgning om retshjælp udsættes ansøgerens frist for anlæggelse af søgsmålet indtil datoen for forkyndelsen af den kendelse, hvorved der er truffet afgørelse om ansøgningen, eller, når der ikke i denne kendelse er udpeget en advokat til at repræsentere den, som har ansøgt om retshjælp, indtil forkyndelsen af den kendelse, hvorved den advokat, der skal repræsentere ansøgeren, udpeges (procesreglementets artikel 147, stk. 7).

Søgsmålsfristen løber således ikke under den periode, hvor Retten behandler ansøgningen om retshjælp.

Efter forkyndelsen af den kendelse, hvorved der er truffet afgørelse om ansøgningen, eller, når der ikke i denne kendelse er udpeget en advokat til at repræsentere den, som har ansøgt om retshjælp, forkyndelsen af den kendelse, hvorved den advokat, der skal repræsentere ansøgeren, udpeges, kan den søgsmålsfrist, der resterer med henblik på at indgive stævningen, være ekstremt kort. Den, der bevilges retshjælp, og som er behørigt repræsenteret ved en advokat, anbefales derfor at være særlig opmærksom på at overholde den lovbestemte frist (punkt 248 i Praktiske gennemførelsesbestemmelser til Rettens procesreglement).

8) Yderligere præcisering

Indgivne originale bilag vil ikke blive tilbagesendt. Det anbefales derfor at indgive fotokopier af bilagene.

ANMODNING OM RETSHJÆLP

RETTEN

DEN, DER ANSØGER OM RETSHJÆLP

FYSISK PERSON

Fru

Hr.

Efternavn: …

Fornavne: …

Adresse: …

Postnummer: … Kommune: …

Land: …

Telefon (valgfrit): …

Telefax (valgfrit): …

E-mail (valgfrit): …

Stilling eller nuværende situation: …

JURIDISK PERSON (2)

Selskabsnavn: …

Selskabsform: …

Profitsøgende enhed: ☐ Ja ☐ Nej

Adresse: …

Postnummer: … Kommune: …

Land: …

Telefon (valgfrit): …

Telefax (valgfrit): …

E-mail (valgfrit): …

DEN PART, SOM PÅTÆNKES SAGSØGT (3)

Deres opmærksomhed henledes på ny på den omstændighed, at Retten har kompetence til at påkende sager mellem fysiske eller juridiske personer på den ene side og EU-institutioner, organer, -kontorer eller -agenturer på den anden side. Retten kan ikke pådømme lovligheden af afgørelser truffet af:

— internationale instanser, der ikke henhører under EU's institutionelle system, såsom Den Europæiske Menneskerettighedsdomstol

— nationale myndigheder i en medlemsstat

— nationale domstole.

Angiv den/de part(er), som påtænkes sagsøgt:

SAGSØGT(E) ADRESSE … … Hvis De har brug for yderligere plads, kan listen færdiggøres på et ark hvidt papir, som vedlægges ansøgningen.

SØGSMÅLETS GENSTAND (4)

Hvis ansøgningen om retshjælp indgives inden anlæggelsen af søgsmålet, skal ansøgeren give en kortfattet fremstilling af søgsmålets genstand, de faktiske omstændigheder og den argumentation, der vil blive anført til støtte for søgsmålet. Dette dokumenteres i bilag vedlagt ansøgningen (procesreglementets artikel 147, stk. 4).

Angiv genstanden for det søgsmål, som De ønsker at anlægge, de faktiske omstændigheder og den argumentation, der vil blive anført til støtte for søgsmålet:

Alle bilag, som er nødvendige for at bedømme, hvorvidt det påtænkte søgsmål kan antages til realitetsbehandling eller er ugrundet, skal vedlægges som bilag til denne formular og angives i listen over bilag.

De originale bilag vil ikke blive tilbagesendt.

ANSØGERENS ØKONOMISKE SITUATION

FYSISK PERSON

INDTÆGTER

Med ansøgningen skal følge alle de oplysninger og bilag, der er nødvendige for at kunne vurdere ansøgerens økonomiske situation, såsom en attest udstedt af en kompetent national myndighed som dokumentation for den pågældendes økonomiske situation (procesreglementets artikel 147, stk. 3).

— Hvis Deres indtægter på tidspunktet for ansøgningen ikke er ændrede i forhold til sidste år, vil de indtægter, der tages i betragtning, være dem, som De har angivet til de nationale myndigheder for perioden fra den 1. januar til den 31. december sidste år.

— Hvis Deres økonomiske situation har ændret sig, vil det være Deres aktuelle indtægter fra den 1. januar i år til datoen for Deres ansøgning, som tages i betragtning.

Deres indtægter Deres ægtefælles, partners eller samlevers indtægter Indtægterne for andre personer, som normalt bor hos Dem (barn eller personer, over for hvilke De har forsørgerpligt). Præcisér: … a. Ingen indtægt (5) b. Lønindkomst, skattepligtig nettoindkomst (angivet på Deres lønsedler) c. Anden indkomst, der ikke er lønindkomst (indtægter fra landbrug, industri, kommercielle eller ikke-kommercielle indtægter) d. Børne- og familieydelser e. Ydelse ved arbejdsløshed f. Dagpenge (sygdom, barsel, arbejdsrelateret sygdom, arbejdsulykke) g. Tilskud, pension, understøttelse og førtidspension h. Underholdsbidrag (beløb, som faktisk er blevet udbetalt) i. Andre indtægter (f.eks. lejeindtægter, som De oppebærer, kapitalindkomst, indtægter fra fast ejendom…) Hvis De har brug for yderligere plads, kan listen færdiggøres på et ark hvidt papir, som vedlægges ansøgningen

Angiv arten og værdien af formuegenstande (aktier, obligationer, kapital…) og adressen på og værdien af fast ejendom (hus, land…), også fast ejendom, som ikke er indtægtsgivende:

UDGIFTER

Angiv de børn og personer, som De har forsørgerpligt over for, eller som normalt bor hos Dem:

Efternavn(e) og fornavne Slægtskabsforhold (f.eks.: søn, nevø, moder) Fødselsdato (dd/mm/åååå) … … …/…/… … … …/…/… … … …/…/… … … …/…/… Hvis De har brug for yderligere plads, kan listen færdiggøres på et ark hvidt papir, som vedlægges ansøgningen.

Angiv de underholdsbidrag, som De betaler:

Såfremt De ønsker at give yderligere oplysninger vedrørende Deres situation, enten med hensyn til indtægter eller med hensyn til udgifter, kan De angive dem her:

Ovenstående oplysninger skal ledsages af de bilag, der er nødvendige for at kunne vurdere Deres økonomiske situation (procesreglementets artikel 147, stk. 3).

En liste over bilagene, herunder eventuelt en attest udstedt af en national myndighed som dokumentation for disse økonomiske forhold, skal vedlægges denne formular.

Originale bilag vil ikke blive tilbagesendt.

JURIDISK PERSON

Når der ansøges om retshjælp på vegne af en privat juridisk person, skal denne ansøgning være ledsaget af et nyere bevis for, at den pågældende består som juridisk person (udskrift af handelsregistret, udskrift af selskabs- eller foreningsregistret eller ethvert andet officielt dokument) (procesreglementets artikel 147, stk. 5, sammenholdt med artikel 78, stk. 3).

Angiv den økonomiske situation for ansøgeren og i givet fald for ansøgerens partnere eller aktionærer:

Ovenstående oplysninger skal ledsages af de bilag, der er nødvendige for at kunne vurdere ansøgerens økonomiske situation og i givet fald situationen for ansøgerens partner(e) eller aktionærer (procesreglementets artikel 147, stk. 3).

En liste over bilagene, herunder eventuelt en attest udstedt af en national myndighed som dokumentation for disse økonomiske forhold, skal vedlægges denne formular.

Originale bilag vil ikke blive tilbagesendt.

EVENTUELT FORSLAG TIL EN ADVOKAT

Hvis De har valgt en advokat, der har ret til at give møde for en domstol i en medlemsstat eller i en anden stat, som er part i EØS-aftalen, er følgende oplysninger nødvendige:

Advokat: …

Adresse: …

Postnummer: … Kommune: …

Land: …

Telefon: …

Telefax (valgfrit): …

TRO OG LOVE ERKLÆRING

Undertegnede erklærer på tro og love, at oplysningerne indeholdt i denne ansøgning om retshjælp er korrekte:

Dato: …/…/…

Underskrift fra ansøgeren eller dennes advokat:

LISTE OVER BILAG

Bilag, som er nødvendige for at kunne vurdere Deres økonomiske situation:

— … — … — … — … — … — … — … — … — … — … — … — …

Dersom søgsmålet endnu ikke er anlagt, bilag, som er nødvendige for at kunne vurdere, hvorvidt det påtænkte søgsmål kan antages til realitetsbehandling eller er ugrundet:

— … — … — … — … — … — … — … — … — … — … — … — …

(1) Med undtagelse af de direkte søgsmål, der i henhold til statutten er forbeholdt Domstolen, og de direkte søgsmål, som henhører under Personalerettens kompetence.

(2) Denne ansøgning skal være ledsaget af et nyere bevis for, at De består som juridisk person (udskrift af handelsregistret, udskrift af selskabs- eller foreningsregistret eller ethvert andet officielt dokument).

(3) Hvis søgsmålet anlægges samtidig med indgivelsen af anmodningen om retshjælp, eller hvis ansøgningen om retshjælp indgives, efter at søgsmålet er blevet anlagt, er det ikke nødvendigt at udfylde rubrikken »Den part, som påtænkes sagsøgt«.

(4) Hvis søgsmålet anlægges samtidig med indgivelsen af anmodningen om retshjælp, eller hvis ansøgningen om retshjælp indgives, efter at søgsmålet er blevet anlagt, er det ikke nødvendigt at udfylde rubrikken »Søgsmålets genstand«.

(5) Hvis dette felt markeres, skal ansøgeren redegøre for, hvordan den pågældende dækker sine behov.